สวัสดีค่ะ คุณ ช่วง 2- 3 อาทิตย์ที่ผ่านมาเรามีความรู้สึกเศร้า บางครั้งก็อยากร้องไห้ แต่ไม่มีอาการอื่นๆ อาหารก็ทานได้ปกติ จนเมื่อ ประมาณ เกือบ 2 สัปดาห์ที่ผ่านมา เรามีอาการ ร้อนที่แผ่นหลัง ทั้งกลางวัน และ กลางคืน และ เหงื่ออกมาก ซึ่งกระทบกับการนอนมาก และ มีอาการ เรอบ่อย ทั้งๆทีปกติ ไม่เคยเรอบ่อยขนาดนี้ และ ช่วง 2-3 วันที่ผ่านมา เริ่มมีอาการใจสั่น หวิวๆ และ หายใจไม่ทั่วท้อง เมื่อวาน เราได้ไปหา จีน เขาแมะแล้วบอกว่า เรามีภาวะเครียด วิตกกังวล และได้ยาจีนมารับประทาน คุณคิดว่า เราควรไปตรวจเลือดดูฮอร์โมน หรือ ไทรอยด์ ไหมค่ะ หรือ มีวิธีให้อาการร้อนที่แผ่นหลังหายไหมคะ
สวัสดีค่ะ อาการรู้สึกร้อนที่บริเวณผิวตรงแผ่นหลัง เหงื่อออกมากผิดปกติอาจจะเกิดจากการตอบสนองต่อสภาพอากาศที่ร้อนจัดเกินไป การมีโรคไทรอยด์ทำงานมากผิดปกติ หรือความผิดปกติของการควบคุมระบบประสาทอัตโนมัติในร่างกาย เป็นต้น ซึ่งหากเป็นการเหงื่อออกที่ไม่ได้สัมพันธ์กับอากาศร้อน แนะนำให้รีบไปพบแพทย์เพื่อตรวจหาสาเหตุเพิ่มเติมส่วนเรื่องอาการเรอบ่อยๆนั้นอาจจะเกี่ยวกับเรื่องของโรคในทางเดินอาหารเช่นกรดไหลย้อน กระเพาะอาหารอักเสบหรือมีแผลในกระเพาะ การมีภาวะเครียดหรือวิตกกังวลนั้นเป็นสาเหตุได้บ้าง แต่ควรหาสาเหตุทางกายให้ชัดเจนก่อนว่าไม่มีค่ะจึงแนะนำไปพบแพทย์เพื่อตรวจร่างกายเบื้องต้นหาสาเหตุที่เป็นไปได้ ยังไม่ควรซื้อยาใดๆมารับประทานเองโดยไม่ได้อยู่ภายใต้การดูแลของแพทย์ไม่ควรรับประทานอาหารมื้อใหญ่จนเกินไป ไม่กินแล้วนอนทันที ทำจิตใจให้สบาย อยู่ในที่ที่อากาศบริสุทธิ์